PREDLOG SPREMEMBE PRORAČUNA št. 6 K SPLOŠNEMU PRORAČUNU ZA LETO 2012 SPLOŠNI IZKAZ PRIHODKOV IZKAZ ODHODKOV PO ODDELKIH Oddelek III − Komisija /* COM/2012/0632 final */





PREDLOG SPREMEMBE PRORAČUNA št. 6 K SPLOŠNEMU PRORAČUNU ZA LETO 2012 SPLOŠNI IZKAZ PRIHODKOV IZKAZ ODHODKOV PO ODDELKIH Oddelek III − Komisija Ob upoštevanju: – Pogodbe o delovanju Evropske unije (v nadaljnjem besedilu: PDEU), zlasti člena 314 PDEU v povezavi s Pogodbo o ustanovitvi Evropske skupnosti za atomsko energijo (v nadaljnjem besedilu: Pogodba Euratom), zlasti člena 106a Pogodbe Euratom, – Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], zlasti člena 37 Uredbe, – splošnega proračuna Evropske unije za proračunsko leto 2012, sprejetega 1. decembra 2011[2], – spremembe proračuna št. 1/2012[3], sprejete 20. aprila 2012, – spremembe proračuna št. 2/2012[4], sprejete 12. junija 2012, – spremembe proračuna št. 3/2012[5], sprejete 5. julija 2012, – predloga spremembe proračuna št. 4/2012[6], sprejetega 20. junija 2012, – predloga spremembe proračuna št. 5/2012[7], sprejetega 19. septembra 2012, Evropska komisija proračunskemu organu predlaga predlog spremembe proračuna št. 6 k proračunu za leto 2012. SPREMEMBE IZKAZA PRIHODKOV IN ODHODKOV PO ODDELKIH Spremembe izkaza prihodkov in odhodkov po oddelkih so na voljo na portalu EUR-Lex (http://eur-lex.europa.eu/budget/www/index-en.htm). Temu dokumentu je za ponazoritev priložena angleška različica sprememb izkaza v proračunskem formatu. KAZALO 1. Uvod.. 4 2. Prihodki 4 2.1. Popravek lastnih sredstev.. 4 2.2. Drugi prihodki 5 3. Povečanje odobritev plačil.. 5 3.1. Podrazdelek 1a: Konkurenčnost za rast in zaposlovanje. 6 3.2. Podrazdelek 1b: Kohezija za rast in zaposlovanje. 9 3.3. Razdelek 2: Ohranjanje in upravljanje naravnih virov.. 11 3.4. Podrazdelek 3a: Svoboda, varnost in pravica.. 12 3.5. Razdelek 4: EU kot globalni akter.. 13 4. Zmanjšanje odobritev za prevzem obveznosti in odobritev plačil.. 14 5. Zbirna razpredelnica po razdelkih finančnega okvira.. 17 1. Uvod Predlog spremembe proračuna (PSP) št. 6 za leto 2012 zadeva naslednje: – običajno posodobitev napovedi prihodkov po zadnjem popravku napovedi lastnih sredstev in drugih prihodkov, – povečanje odobritev plačil za skoraj 9,0 milijarde EUR po razdelkih 1a, 1b, 2, 3a in 4 večletnega finančnega okvira, da se pokrijejo preostale potrebe do konca leta, tako da se lahko spoštuje zaveze, izogne finančnim sankcijam in da upravičenci lahko prejmejo sredstva, predvidena v dogovorjenih politikah EU, za katere so bile odobrene odobritve za prevzem obveznosti v prejšnjih letnih proračunih. Komisija je določila nekaj virov za prerazporeditev sredstev v skupnem znesku 47,4 milijona EUR; – zmanjšanje obsega odobritev za prevzem obveznosti v proračunu za 133,4 milijona EUR, da se upoštevajo zadnje stanje izvrševanja in popravljene ocene dejanskih potreb do konca leta. Zaradi razlik v lasnih virih in znatnega povečanja prihodkov od glob in plačil obresti v višini 3 525 milijonov EUR so se prihodki skupaj povečali za 3 080,8 milijona EUR, kar bo zmanjšalo učinek PSP 6 na prispevke držav članic iz naslova BND. Zahtevani skupni znesek odobritev plačil znaša 138 752,8 milijona EUR, kar ustreza 1,08 % BND Evropske unije. To pomeni razliko do zgornje meje v višini 3 451,4 milijona EUR v okviru zgornje meje za leto 2012 za plačila večletnega finančnega načrta (MFF). 2. Prihodki 2.1. Popravek lastnih sredstev Komisija je v skladu s členom 16 Uredbe Sveta (ES, Euratom) št. 1150/2000 z dne 22. maja 2000[8] popravila napovedi za lastna sredstva. To se zlasti nanaša na neporabljena sredstva iz naslova DDV (davek na dodano vrednost) in BND (bruto nacionalni dohodek) ter na tradicionalna lastna sredstva. Glede neporabljenih lastnih sredstev iz naslova DDV in BND iz prejšnjih let Komisija na podlagi razpoložljivih podatkov predlaga, da se vnese znesek v višini 497,3 milijona EUR. To povečanje se nanaša na poglavji 31[9] in 32[10] na prihodkovni strani proračuna. Na tej stopnji so izračuni neporabljenih sredstev držav članic še vedno začasni, saj preverjanje podatkov o DDV in BND še vedno poteka. Zato je mogoče, da bo Komisija med postopkom za ta PSP zneske še popravila. Komisija tudi predlaga zmanjšanje tradicionalnih lastnih sredstev za 950 milijonov EUR v poglavju 12[11] prihodkov, ki bi odražalo trend v carinah, ki so bile do sedaj dane na voljo proračunu. Če se bo zaradi novih podatkov za zadnje četrtletje ta ocena izrazito spremenila, bo Komisija zneske popravila med proračunskim postopkom. 2.2. Drugi prihodki Ob upoštevanju zneskov, ki so v tej fazi leta vknjiženi ali bodo verjetno vknjiženi, se predlaga, da se prvotne napovedi povečajo za neto znesek 3 533,5 milijona EUR. Podrobnosti po vrsticah so prikazane v spodnji razpredelnici. Prihodkovne vrstice || Proračun 2012 || PSP 6/2012 || Novi znesek 5 2 0 0 – Prihodki od naložb ali danih posojil, bančnih in drugih obresti na računih institucije || 6 500 000 || 3 500 000 || 10 000 000 5 2 1 0 – Prihodki od naložb ali danih posojil, bančnih in drugih obresti na računih subvencioniranih organizacij, ki se prenesejo na Komisijo || 10 000 000 || 5 000 000 || 15 000 000 Vmesni seštevek – Prihodki od naložb ali danih posojil, bančnih in drugih obresti || 16 500 000 || 8 500 000 || 25 000 000 7 0 0 0 – Zapadle zamudne obresti na račune pri zakladnicah držav članic || 5 000 000 || 155 000 000 || 160 000 000 7 0 1 – Zamudne obresti in druge obresti na globe || 15 000 000 || 265 000 000 || 280 000 000 7 1 0 – Globe, periodične denarne kazni in druge kazni || 100 000 000 || 3 075 000 000 || 3 175 000 000 7 1 2 – Plačila denarnih kazni in pavšalni zneski, ki jih mora država članica plačati, ker ni ravnala v skladu s presojo Sodišča Evropske unije o neizpolnjevanju njenih obveznosti po Pogodbi || p.m. || 30 000 000 || 30 000 000 Vmesni seštevek – Zamudne obresti in globe || 120 000 000 || 3 525 000 000 || 3 645 000 000 Skupaj || 136 500 000 || 3 533 500 000 || 3 670 000 000 3. Povečanje odobritev plačil Septembra so bile vse službe Komisije pozvane, naj posodobijo svoje napovedi potreb do konca leta 2012 in predložijo svoje zahtevke za prilagoditev odobritev plačil. Spremenjeni elementi so podlaga za tako imenovano globalno prerazporeditev (DEC 30/2012), namenjeno prilagoditvi odobrenih odobritev plačil v okviru proračunskih vrstic glede na najnovejše potrebe. Pri pripravi globalne prerazporeditve za leto 2012 si je Komisija prizadevala, da bi povečane potrebe po odobritvah plačil v nekaterih proračunskih vrsticah pokrila z zneski iz drugih vrstic, ki drugače ne bi bili porabljeni, in bi tako zagotovila popolno porabo sredstev. Navedeni predlog se nanaša na znesek v višini 419,7 milijona EUR, kar ustreza približno 0,3 % skupnih odobrenih plačil v proračunu za leto 2012. Skupaj to zadeva 110 proračunskih vrstic (65 za povečanje in 45 za zmanjšanje). Ustrezna vrednost globalne prerazporeditve za leto 2011 je znašala 719,2 milijona EUR, za leto 2010 pa 1 792 milijonov EUR. Razmeroma nizek znesek letos odraža zelo natančne izračune plačil v proračun za leto 2012, z le 419,7 milijona EUR, ki so na voljo za prerazporeditev, zaradi česar je mogoče v okviru tega zneska ugoditi le delu zahtevkov za povečanje. Kot je bilo že napovedano in opozorjeno že med letom, so ti zahtevki preprosto preveliki, da bi sredstva mogoče zagotoviti s prerazporeditvijo znotraj odobritev, ki so na voljo v proračunu za leto 2012. Zato se je treba zateči k spremembi proračuna. Zahtevek je treba obravnavati tudi v okviru sprejetega proračuna za leto 2012, v katerem je bila raven odobritev plačil določena 3,6 milijarde EUR nižje od predloga proračuna Komisije, zaradi česar so morala biti plačila že od začetka leta zelo natančno izračunana. Komisija se mora zato zateči k uporabi skupne izjave, ki je bila sprejeta na usklajevalnem sestanku o proračunu za leto 2012 ter bila del skupnih sklepov z dne 19. novembra 2011. V tej izjavi sta Svet in Evropski parlament pozvala Komisijo, naj „v spremembi proračuna zaprosi za dodatne odobritve plačil, če odobritve v proračunu za leto 2012 ne bi zadostovale za kritje odhodkov“. Svet in Evropski sta se zavezala, da bosta „čim prej sprejela stališče o morebitnem predlogu spremembe proračuna, da bi se izognili kakršnemu koli primanjkljaju pri odobritvah plačil“. 3.1. Podrazdelek 1a: Konkurenčnost za rast in zaposlovanje Skupaj zahtevek za povečanje podrazdelka 1a znaša 625,3 milijona EUR po enajstih proračunskih vrsticah, in sicer: Proračunska vrstica || Postavka || Plačila (v EUR) 02 04 01 01 || Raziskave na področju vesolja || 43 000 000 02 04 01 02 || Raziskave na področju varnosti || 35 000 000 02 05 01 || Evropska satelitska navigacijska programa (EGNOS in Galileo) || 4 850 000 04 05 01 || Evropski sklad za prilagajanje globalizaciji (ESPG) || 17 657 535 08 02 01 || Sodelovanje – Zdravje || 79 790 000 08 04 01 || Sodelovanje – Nanoznanosti, nanotehnologije, materiali in nove proizvodne tehnologije || 63 906 000 08 06 01 || Sodelovanje – Okolje (vključno s podnebnimi spremembami) || 39 113 000 08 10 01 || Zamisli || 30 000 000 09 04 01 01 || Podpora sodelovanju v raziskavah na področju informacijskih in komunikacijskih tehnologij (IKT) || 30 000 000 15 02 22 || Program vseživljenjskega učenja || 180 000 000 15 07 77 || Ljudje || 102 000 000 Skupaj || 625 316 535 02 04 01 01 – Raziskave na področju vesolja (+43 milijonov EUR) Izvrševanje odobritev plačil v tej proračunski postavki je bilo sredi oktobra 2012 94,6-odstotno. Povečanje je potrebno, da se pokrijejo neporavnane obveznosti, in sicer: – vmesna in končna plačila, ki jih zahtevajo upravičenci, na podlagi sporazumov o nepovratnih sredstvih, ki so že bili podpisani po razpisih za zbiranje predlogov v letih 2007, 2008, 2009 in 2010; to so pogodbene in zakonske obveznosti (del neporavnanih obveznosti); – plačila predhodnega financiranja za neporavnane obveznosti v okviru sporazumov o dodelitvi sredstev, ki so že bili podpisani (7 projektov) v okviru razpisa za zbiranje predlogov FP7-SPACE-2011-1. rok za podpis vseh sporazumov o dodelitvi nepovratnih sredstev za ta razpis je pred koncem leta 2012; – plačila predhodnega financiranja za nove sporazume o dodelitvi nepovratnih sredstev, ki jih je treba podpisati v okviru razpisa za zbiranje predlogov FP7-SPACE-2012-1. Nepovratna sredstva bi bilo treba dodeliti pred koncem leta 2012 (42 projektov). 02 04 01 02 – Raziskave na področju varnosti (+35 milijonov EUR) Izvrševanje odobritev plačil v tej proračunski postavki je bilo sredi oktobra 100-odstotno. Povečanje je potrebno, da se pokrijejo neporavnane obveznosti, in sicer: – vmesna in končna plačila, ki jih zahtevajo upravičenci, na podlagi sporazumov o nepovratnih sredstvih, ki so že bili podpisani po razpisih za zbiranje predlogov v letih 2007, 2008, 2009 in 2010; to so pogodbene in zakonske obveznosti (del neporavnanih obveznosti ali RAL); – plačila predhodnega financiranja za neporavnane obveznosti v okviru sporazumov o dodelitvi sredstev, ki so že bili podpisani (33 projektov) v okviru razpisa za zbiranje predlogov FP7-SEC-2011-1. rok za podpis vseh sporazumov o dodelitvi nepovratnih sredstev za ta razpis je pred koncem leta 2012; – plačila predhodnega financiranja za nove sporazume o dodelitvi nepovratnih sredstev, ki jih je treba podpisati v okviru razpisa za zbiranje predlogov FP7-SEC-2012-1. Nepovratna sredstva bi bilo treba dodeliti pred koncem leta 2012 (7 projektov). 02 05 01 – Evropska satelitska navigacijska programa (EGNOS in Galileo) (+4,9 milijona EUR) Zahtevek za povečanje znaša 4,9 milijona EUR, da bo Komisija lahko izpolnila svoje pogodbene obveznosti (plačilo neporavnanih obveznosti) iz sporazuma o prenosu pooblastil z Evropsko vesoljsko agencijo (ESA). Znesek v višini 17,2 milijona EUR je že bil zahtevan v okviru globalne prerazporeditve. Odobritve plačil se bodo uporabile za drugo letno izplačilo, sklenjeno z ESA, ter za financiranje dodatnih naročil, ki so že bila oddana leta 2011 (8 dodatnih satelitov + prilagoditev programa Ariane 5 + stroški). To so zakonske obveznosti. 04 05 01 – Evropski sklad za prilagajanje globalizaciji (ESPG) (+17,7 milijona EUR) Odobritve plačil v višini 50 milijonov EUR, izglasovane v okviru proračunske vrstice ESPG v proračunu za leto 2012, so izčrpane. Povečanje je potrebno za kritje plačil za pet primerov, za katere bo predlog za uporabo sredstev iz ESPG predstavljen do konca oktobra / začetka novembra. Zadevni primeri zajemajo zahtevke iz Danske, Španije, Italije, Avstrije, Romunije in Finske. 08 02 01 – Sodelovanje – Zdravje (+79,8 milijona EUR) Izvrševanje plačil v tej proračunski vrstici je bilo sredi oktobra 97,1-odstotno. Povečanje je potrebno za kritje vmesnih in končnih plačil, ki se nanašajo na prejšnje razpise za zbiranje predlogov (FP-7-Health-2007/2008/2009/2010), in sicer za znesek v višini 9,8 milijona EUR. To bo pokrilo plačila za 40 projektov ter preprečilo ali zmanjšalo plačilo zamudnih obresti. Nadaljnjih 70 milijonov EUR je povezanih z razpisom za zbiranje predlogov FP-7 Health-2012-Innovation-1 2012. Ta razpis je bil objavljen julija 2011, z roki za predložitev ponudb 4. oktobra 2011 in 8. februarja 2012 (za dvofazni postopek). Zdaj je treba izvesti predhodno financiranje izbranih projektov, da bi se izognili kakršnim koli zamudam pri izvajanju teh raziskovalnih projektov. 08 04 01 – Sodelovanje – Nanoznanosti, nanotehnologije, materiali in nove proizvodne tehnologije (+63,9 milijona EUR) Izvrševanje te vrstice je bilo sredi oktobra 83,4-odstotno. Zahtevano povečanje bo pokrilo potrebe po vmesnih in končnih plačilih, ki se nanašajo na prejšnje razpise za zbiranje predlogov iz obdobja med letoma 2009 in 2011. Ta sredstva bodo namenjena približno 35 sporazumom o dodelitvi nepovratnih sredstev, s čimer se bo preprečilo ali zmanjšalo plačilo zamudnih obresti. Plačila predhodnega financiranja, ki se nanašajo na razpise za zbiranje predlogov iz leta 2012 (FP7-NMP-2012-LARGE, FP7-NMP-2012-SMALL in FP7-NMP-2012-SME), so potrebna tudi, da bi se izognili kakršnim koli zamudam pri izvajanju teh raziskovalnih projektov. 08 06 01 – Sodelovanje – Okolje (vključno s podnebnimi spremembami) (+39,1 milijona EUR) Ta prilagoditev se nanaša na plačila predhodnega financiranja, ki se nanašajo na razpise za zbiranje predlogov iz leta 2012, natančneje na FP7-ENV-2012 (dvofazni razpisi). Časovni okvir ocene in pogajanj je bil prilagojen, da bi se dosegli novi cilji, sprejeti v letu 2012 (260 dni od datuma zaključka razpisa do podpisa 75 % sporazumov o dodelitvi nepovratnih sredstev). Zato naj bi bilo vsaj 75 % sporazumov o dodelitvi nepovratnih sredstev, ki so bili doseženi s pogajanji, podpisanih do konca oktobra, do konca leta pa od 95–100 %. V skladu s finančno uredbo je treba plačila predhodnega financiranja izvesti v 45 dneh po podpisu sporazumov o dodelitvi nepovratnih sredstev. Za plačila predhodnega financiranja za približno 15 sporazumov o dodelitvi nepovratnih sredstev (od trenutno 43, ki so bili doseženi s pogajanji v okviru tega razpisa) so potrebna dodatna sredstva v višini 39,1 milijona EUR. To povečanje je prav tako bistveno, da bi se izognili kakršnim koli zamudam pri izvajanju teh raziskovalnih projektov. 08 10 01 — Zamisli (+30 milijonov EUR) Zahtevano povečanje sredstev zadeva plačila predhodnega financiranja, ki se nanašajo na razpise za zbiranje predlogov iz leta 2012 (dotacije za priznane raziskovalce in dotacije za začetek samostojne poti raziskovalca 2012). Rok za oceno oziroma pogajanja za te razpise je bil podaljšan. Te dodatne odobritve so potrebne za približno 35 do 40 plačil predhodnega financiranja. S povečanjem se bodo prav tako preprečile kakršne koli zamude pri izvajanju teh raziskovalnih projektov. 09 04 01 01 – Podpora sodelovanju v raziskavah na področju informacijskih in komunikacijskih tehnologij (IKT) (+30 milijonov EUR) Zaradi trenutnega napredka pri pogajanjih o projektih sodelovanja na področju IKT iz sedmega okvirnega programa, izbranih v okviru razpisa 8, je treba izvršiti več plačil predhodnega financiranja, kot je bilo prvotno načrtovano, in sicer za projekte, ki naj bi se začeli izvajati septembra in decembra 2012. Zlasti se pričakuje, da bo 231 plačil predhodnega financiranja, povezanih z razpisi iz leta 2012, izvršenih še pred koncem leta. Poleg tega bo treba do konca leta poravnati še 235 zahtevkov za plačilo stroškov, povezanih s projekti, izbranimi v predhodnih razpisih. Dodatna zahtevana sredstva v višini 30 milijonov EUR so strogi minimum za izpolnjevanje obveznosti do tretjih oseb. Stopnjo izvrševanja sredi oktobra (70,0 %) je treba videti v kontekstu pospeševanja plačil med letom, plačila, ki bodo ostala na vrstici, pa bodo izčrpana do začetka decembra. 15 02 22 – Program vseživljenjskega učenja (+180 milijonov EUR) Z razpoložljivimi proračunskimi sredstvi za program vseživljenjskega učenja ne bo mogoče pokriti potreb po odobritvah plačil do konca leta, saj je stopnja izvrševanja plačil že sredi oktobra znašala 99,4 %. Trenutno ni mogoče izvesti vmesnih plačil (160,7 milijona EUR), ki so zapadla v skladu s pogodbenimi določbami sporazumov z nacionalnimi agencijami. Za kritje predhodnega financiranja, vmesnih in končnih plačil za posamezne projekte, ki jih upravlja Izvajalska agencija za izobraževanje, avdiovizualno področje in kulturo (EACEA), je potrebnih dodatnih 19,3 milijona EUR. 15 07 77 – Ljudje (+102 milijonov EUR) Povečanje bo Izvajalski agenciji za raziskave (REA) omogočilo kritje plačil, ki jih je treba izvršiti pred koncem leta 2012. Sredi oktobra je stopnja izvrševanja znašala 84,9 %. Več kot 70 % zahtevanega zneska zadeva plačila neporavnanih obveznosti, prevzetih pred letom 2012 (RAL). Preostali znesek bo uporabljen za plačila predhodnega financiranja za nove sporazume o dodelitvi nepovratnih sredstev, ki bodo podpisani v okviru razpisov za zbiranje predlogov iz leta 2012 in v okviru katerih bi bilo treba sredstva dodeliti pred koncem leta 2012. 3.2. Podrazdelek 1b: Kohezija za rast in zaposlovanje Skupaj zahtevek za povečanje podrazdelka 1b znaša 7 170,5 milijona EUR po štirinajstih proračunskih vrsticah, in sicer: Proračunska vrstica || Postavka || Plačila (v EUR) 04 02 01 || Zaključek programov Evropskega socialnega sklada (ESS) – Cilj 1 (2000–2006) || 189 000 000 04 02 02 || Zaključek posebnega programa za mir in spravo na Severnem Irskem ter v obmejnih grofijah Irske (2000–2006) || 9 000 000 04 02 04 || Zaključek programov Evropskega socialnega sklada (ESS) – Cilj 2 (2000–2006) || 2 000 000 04 02 17 || Evropski socialni sklad (ESS) – Konvergenca || 1 837 000 000 04 02 19 || Evropski socialni sklad (ESS) – Regionalna konkurenčnost in zaposlovanje || 1 060 000 000 04 02 20 || Evropski socialni sklad (ESS) – Operativna tehnična pomoč (2007–2013) || 3 500 000 13 03 01 || Zaključek programov Evropskega sklada za regionalni razvoj (ESRR) – Cilj 1 (2000–2006) || 790 000 000 13 03 04 || Zaključek programov Evropskega sklada za regionalni razvoj (ESRR) – Cilj 2 (2000–2006) || 80 000 000 13 03 13 || Zaključek pobude EU Interreg III (2000–2006) || 50 000 000 13 03 16 || Evropski sklad za regionalni razvoj (ESRR) – Konvergenca || 1 400 000 000 13 03 19 || Evropski sklad za regionalni razvoj (ESRR) – Evropsko teritorialno sodelovanje || 400 000 000 13 04 01 || Kohezijski sklad – Zaključek prejšnjih projektov (pred letom 2007) || 250 000 000 13 04 02 || Kohezijski sklad || 1 100 000 000 Skupaj || 7 170 500 000 Glede zaključka programov iz prejšnjega obdobja 2000–2006 je Komisija pripravljena izvesti plačila končnih zneskov za številne programe, vendar so ustrezne odobritve v okviru različnih zadevnih proračunskih vrstic bodisi že v celoti izčrpane ali pa bodo izčrpane kmalu. Zato je treba povečati odobritve plačil v proračunu za leto 2012, saj ustrezne odobritve niso bile vključene v predlog proračuna za leto 2013. Število zahtevkov za plačilo za nove programe za obdobje 2007–2013, ki so jih države članice poslale 15. oktobra, je višje od števila zahtevkov za plačila, prejetih lani ob istem času. Poleg tega je morala Komisija na proračun za leto 2012 prenesti tudi zahtevke za plačila iz lanskega leta, ki bi se lahko plačali v letu 2011, če bi bile odobritve na voljo. Ker so razpoložljive odobritve le malce višje kot lani, je treba povečati odobritve plačil, da se izpolnijo zakonske obveznosti in se prepreči prevelik znesek neplačanih zahtevkov za plačilo ob koncu leta, ki ga morda ne bo mogoče ustrezno obravnavati v letu 2013. 04 02 01 – Zaključek programov Evropskega socialnega sklada (ESS) – Cilj 1 (2000–2006) (+189 milijonov EUR) Že na začetku oktobra so bila plačila v okviru te vrstice skoraj popolnoma izčrpana (99,8-odstotno izvrševanje). Dodatni znesek je potreben za kritje plačil, povezanih z zaključevanjem programov, in predstavlja le nesporne zneske, ki izhajajo iz podrobne analize dokumentov o zaključitvi. 04 02 02 – Zaključek posebnega programa za mir in spravo na Severnem Irskem ter v obmejnih grofijah Irske (2000–2006) (+9 milijonov EUR) Dodatne odobritve plačil v tej proračunski vrstici so potrebne za pokritje plačil za zaključitev tega programa do konca leta. V proračunu za leto 2012 v tej vrstici ni bilo predvidenih nobenih odobritev plačil. 04 02 04 – Zaključek programov Evropskega socialnega sklada (ESS) – Cilj 2 (2000–2006) (2 milijona EUR) Razpoložljive odobritve v tej proračunski vrstici so bile sredi oktobra skoraj čisto izčrpane (ostalo je manj kot 2 milijona EUR). Dodatna okrepitev v višini 2 milijona EUR je potrebna za plačilo preostalega zneska za dva programa, ki sta tik pred zaključkom. 04 02 17 – Evropski socialni sklad (ESS) – Konvergenca (+1 837 milijonov EUR) Ocena potreb po plačilih v okviru te vrstice je bila popravljena navzgor na podlagi najnovejše analize izvrševanja Evropskega socialnega sklada, ki jo je opravila Komisija. Sredi oktobra je doseglo 96,3 % razpoložljivih odobritev, zato so potrebne dodatne odobritve plačil za kritje potreb pred koncem leta, popolna izvršitev pa bo dosežena kmalu. Ob istem času lani je izvrševanje doseglo 74 % rezultata ob koncu leta. 04 02 19 – Evropski socialni sklad (ESS) – Regionalna konkurenčnost in zaposlovanje (+1 060 milijonov EUR) Ocena potreb po plačilih v okviru te vrstice je bila popravljena navzgor na podlagi najnovejše analize izvrševanja Evropskega socialnega sklada, ki jo je opravila Komisija. Od začetka oktobra so odobritve v okviru te proračunske vrstice v celoti izčrpane, še neizplačani zahtevki za plačilo pa so blokirani, ker je treba počakati na povečanje sredstev za to proračunsko vrstico. Neizplačani zahtevki zadevajo 14 držav članic, zlasti Nemčijo in Združeno kraljestvo. 04 02 20 – Evropski socialni sklad (ESS) – Operativna tehnična pomoč (2007–2013) (+3,5 milijona EUR) Stopnja izvrševanja v tej vrstici je sredi oktobra dosegla 99,6 % razpoložljivih odobritev. Dodatne odobritve plačil so potrebne za kritje potreb do konca leta. 13 03 01 – Zaključek programov Evropskega sklada za regionalni razvoj (ESRR) – Cilj 1 (2000–2006) (+790 milijonov EUR) Zaključevanje operativnih programov, ki se nanašajo na to proračunsko vrstico, je napredovalo zelo hitro. Do sredine oktobra je izvrševanje doseglo 95,7 % razpoložljivih odobritev. Dodatni znesek je potreben za kritje plačil, povezanih z zaključevanjem programov, in predstavlja le nesporne zneske, ki izhajajo iz podrobne analize dokumentov o zaključitvi. 13 03 04 – Zaključek programov Evropskega sklada za regionalni razvoj (ESRR) – Cilj 2 (+80 milijonov EUR) Sredi oktobra je izvrševanje doseglo 94,2 % razpoložljivih odobritev. Zaključevanje napreduje hitro in preostale odobritve plačil ne bodo zadoščale za pokritje neporavnanih potreb v zvezi z nespornimi zneski, ki izhajajo iz podrobne analize dokumentov o zaključitvi. Zato so potrebne dodatne odobritve plačil za izvedbo teh plačil za zaključitev programa. 13 03 13 – Zaključek pobude EU Interreg III (2000–2006) (+50 milijonov EUR) Sredi oktobra so bile odobritve plačil v okviru te proračunske vrstice popolnoma izčrpane. Dodatni znesek je potreben za kritje plačil, povezanih z zaključevanjem programov, in predstavlja le nesporne zneske, ki izhajajo iz podrobne analize dokumentov o zaključitvi. 13 03 16 – Evropski sklad za regionalni razvoj (ESRR) – Konvergenca (+1 400 milijonov EUR) Ocena potreb po plačilih v okviru te vrstice je bila popravljena navzgor na podlagi najnovejše analize izvrševanja Evropskega sklada za regionalni razvoj, ki jo je opravila Komisija. Rezultati te analize namreč kažejo, da zahtevki za plačila, ki naj bi jih prejeli od držav članic pred koncem leta, znatno presegajo razpoložljive odobritve. Potrebe v zvezi s plačili so višje od pričakovanih tudi zato, ker je bilo nekatere zahtevke za plačila, prejete v letu 2011, mogoče izplačati šele v letu 2012 (okoli 4,6 milijarde EUR za to vrstico). Sredi oktobra je stopnja izvrševanja v tej vrstici dosegla 77,5 %, medtem ko je bila ta stopnja lani ob istem času 68,4 %. 13 03 19 – Evropski sklad za regionalni razvoj (ESRR) – Evropsko teritorialno sodelovanje (+400 milijonov EUR) Stopnja izvrševanja v tej vrstici je v začetku oktobra dosegla že 99,7 % razpoložljivih odobritev. Ob istem času lani je izvrševanje doseglo 60 % rezultata ob koncu leta. Dodatne odobritve so potrebne za pokritje prihodnjih zahtevkov za plačila iz držav članic. 13 04 01 – Kohezijski sklad – Zaključek prejšnjih projektov (pred letom 2007) (+250 milijonov EUR) Potrebe v zvezi s plačili so višje zato, ker je zaključevanje projektov Kohezijskega sklada letos napredovalo hitreje, napovedi pa kažejo, da bo tako tudi v prihodnosti. Izvrševanje odobritev plačil v tej vrstici je sredi oktobra doseglo 92,9 % razpoložljivih odobritev (ob istem času lani je stopnja znašala le 52 %). 13 04 02 — Kohezijski sklad (+1 100 milijonov EUR) Ocena potreb po plačilih v okviru te vrstice je bila popravljena navzgor na podlagi najnovejše analize izvrševanja Kohezijskega sklada, ki jo je opravila Komisija. Rezultati te analize kažejo, da zahtevki za plačila, ki naj bi jih prejeli od držav članic, znatno presegajo razpoložljive odobritve. Stopnja izvrševanja odobritev plačil v tej vrstici je sredi oktobra dosegla že 76,2 % in je bistveno višja od stopnje ob istem času lani (48 %). Poleg tega se pričakujejo dodatni zahtevki za plačila. 3.3. Razdelek 2: Ohranjanje in upravljanje naravnih virov Skupaj zahtevek za povečanje razdelka 2 znaša 1 169 milijonov EUR po treh proračunskih postavkah, in sicer: Proračunska vrstica || Postavka || Plačila (v EUR) 05 04 02 01 || Zaključek programa, ki se financira iz Usmerjevalnega oddelka Evropskega kmetijskega usmerjevalnega in jamstvenega sklada – Regije iz cilja 1 (2000 do 2006) || 111 000 000 05 04 05 01 || Programi za razvoj podeželja || 1 041 000 000 17 04 01 01 || Izkoreninjanje živalskih bolezni in programi monitoringa ter spremljanje fizičnega stanja živali, ki bi lahko pomenilo tveganje za zdravje ljudi, povezano z zunanjim dejavnikom – Novi ukrepi || 17 000 000 Skupaj || 1 169 000 000 05 04 02 01 – Zaključek programa, ki se financira iz Usmerjevalnega oddelka Evropskega kmetijskega usmerjevalnega in jamstvenega sklada – Regije iz cilja 1 (2000 do 2006) (+111 milijonov EUR) Razpoložljive odobritve plačil ne bodo zadostovale za vsa plačila za zaključek programov, predvidena za leto 2012, to pa zaradi zaključevanja pomembnih programov v letu 2012, zlasti v Španiji, Italiji in na Portugalskem, ki so v postopku zaključevanja že zelo napredovali. 05 04 05 01 – Programi za razvoj podeželja (+1 041 milijonov EUR) Končna plačila, ki naj bi bremenila proračun za leto 2012 v okviru programov za razvoj podeželja, se nanašajo na izjave o odhodkih za tretje četrtletje, ki naj bi jih države članice poslale Komisiji najpozneje do 10. novembra. Popravljene napovedi, ki jih je Komisija zahtevala od držav članic in prejela do začetka septembra, nakazujejo, da razpoložljive odobritve plačil za programe za razvoj podeželja za obdobje 2007–2013 ne bodo zadostovale za pokritje potreb. Vendar so v zadnjih nekaj letih napovedi pogosto znatno presegle zneske v izjavah (za 11 % v letu 2011). Zato se je Komisija odločila za preudarnost in zahteva dodatne odobritve plačil na podlagi 15-odstotnega zmanjšanja, ki se uporablja za popravljene napovedi. To bi pomenilo izjave o odhodkih za tretje četrtletje v istem redu velikosti kot lani. Komisija bo skrbno spremljala prejete izjave o odhodkih za tretje četrtletje in proračunski organ obvestila o vseh spremembah glede dodatnih potreb po odobritvah plačil. 17 04 01 01 – Izkoreninjanje živalskih bolezni in programi monitoringa ter spremljanje fizičnega stanja živali, ki bi lahko pomenilo tveganje za zdravje ljudi, povezano z zunanjim dejavnikom – Novi ukrepi (+17 milijonov EUR) Obstaja dodatna potreba po odobritvah plačil za kritje neporavnanih obveznosti do držav članic v skladu z uporabo programov za izkoreninjanje bolezni živali za leto 2010 in prej ter tudi za izvajanje programov za leto 2011, pri katerih je bila stopnja sofinanciranja višja. 17 milijonov EUR je potrebnih, da se državam članicam v celoti povrnejo stroški predhodnega financiranja programov. Vendar so v zvezi z obveznostmi ugodne razmere na področju zdravstvenega varstva živali v letu 2012 pomenile, da so bile prevzete že vse potrebne obveznosti, tako da preostale odobritve za prevzem obveznosti v letu 2012 ne bodo potrebne (glej oddelek 4 spodaj). 3.4. Podrazdelek 3a: Svoboda, varnost in pravica Skupaj zahtevek za povečanje podrazdelka 3a znaša 10 milijonov EUR v okviru ene same proračunske vrstice: Proračunska vrstica || Postavka || Plačila (v EUR) 18 02 09 || Evropski sklad za vračanje || 10 000 000 Skupaj || 10 000 000 18 02 09 — Evropski sklad za vračanje (+10 milijonov EUR) Odobritve plačil, dodeljene Evropskemu skladu za vračanje za leto 2012, ne zadostujejo za plačilo prvih zneskov predhodnega financiranja letnih programov za leto 2012, v skladu s pravno podlago, ki določa, da se predhodno financiranje 50 % povezanih obveznosti samodejno plača po sprejetju nacionalnih letnih programov. Da se bo državam članicam lahko plačalo prve zneske predhodnega financiranja, se zato zahteva povečanje v višini 10 milijonov EUR. 3.5. Razdelek 4: EU kot globalni akter Skupaj zahtevek za povečanje razdelka 4 znaša 67,1 milijona EUR po štirih proračunskih vrsticah, in sicer: Proračunska vrstica || Postavka || Plačila (v EUR) 19 08 01 03 || Evropsko sosedstvo in partnerstvo – Finančno sodelovanje z vzhodno Evropo || 12 000 000 21 05 01 01 || Zdravje || 14 400 000 23 02 01 || Humanitarna pomoč || 23 687 548 23 02 02 || Pomoč v hrani || 17 000 000 Skupaj || 67 087 548 19 08 01 03 — Evropsko sosedstvo in partnerstvo – Finančno sodelovanje z vzhodno Evropo (+12 milijonov EUR) Po pregledu polletne ocene so bile potrebe po plačilih za leto 2012 pregledane in posodobljene ter kažejo na preostalo potrebo po znesku v višini 83 milijonov EUR v odobritvah plačil. Večino tega zneska se bo pokrilo z notranjo prerazporeditvijo, vendar ostaja primanjkljaj v višini 12 milijonov EUR, ki ga je še treba pokriti. Izvrševanje v tej proračunski postavki je bilo 100-odstotno ali skoraj 100-odstotno v vsakem od preteklih treh proračunskih let. Gre za proračunsko vrstico, v okviru katere se plačila pospešijo ob koncu leta, in sicer zaradi dveh glavnih strukturnih razlogov. Prvič, narava postopka letnega akcijskega načrta, s poudarkom na obveznostih v prvi polovici vsakega leta. Drugič, profil velikih plačil v vzhodnem sosedstvu, ki so navadno tranše proračunske podpore in plačila predhodnega financiranja za naložbene sklade (npr. Sklad za spodbujanje naložb v sosedstvo in Sklad za evro-sredozemske naložbe in partnerstvo). Takšno plačilo je razmeroma predvidljivo in se običajno izvrši na koncu leta. 21 05 01 01 – Zdravje (+14,4 milijona EUR) Stopnja izvrševanja plačil v tej proračunski vrstici je v začetku oktobra dosegla 100 %. Od skupne potrebe za povečanje v višini 29 milijonov EUR, bi bilo mogoče 14,6 milijona EUR zagotoviti iz globalne prerazporeditve. Preostalih 14,4 milijona EUR se zdaj zahteva v tej spremembi proračuna. Trenutno je v okviru te proračunske vrstice skupaj 128 pogodb o dodelitvi nepovratnih sredstev in 13 sporazumov o prispevkih z mednarodnimi organizacijami. Potreba po odobritvah plačil je višja, kot je bilo prvotno predvideno, zaradi zahtevkov za plačila, povezanih s pogodbami, podpisanimi proti koncu leta 2011 in v začetku leta 2012. Treba je opozoriti na naslednje: – v izbirnem postopku so bile pogodbe v okviru razpisov za zbiranje predlogov za krepitev zmogljivosti nedržavnih akterjev za dostop do preprečevanja okužb s HIV/AIDS ter zdravljenja in oskrbe oseb, okuženih s HIV/AIDS, v okviru Evropskega instrumenta sosedstva in partnerstva podpisane šele do konca decembra 2011, zaradi česar so bila prva plačila po teh pogodbah preložena iz leta 2011 v leto 2012; – prva plačila iz sporazuma o prispevku iz Sklada Združenih narodov za prebivalstvo za leto 2011 niso bila v celoti izplačana v letu 2011, kar pomeni, da je treba ostanek plačati iz odobritev za leto 2012. Ob predložitvi predloga proračuna za leto 2012 (aprila 2011) je bila opredelitev letnega akcijskega programa za leto 2012 v zgodnji fazi, in vse posledice v smislu potreb po plačilih še niso bile dokončne; – končno plačilo svetovni zvezi za cepiva in imunizacijo, ki je bilo prvotno načrtovano za leto 2013, bo zdaj izvršeno v letu 2012, ker je bil projekt dokončan prej, kot je bilo predvideno. 23 02 01 – Humanitarna pomoč (+23,7 milijona EUR) Prvotna sredstva v odobritvah plačil v proračunski vrstici za humanitarno pomoč, kot jih je odobril proračunski organ, so znašala 35 milijonov EUR manj od zneska v odobritvah za prevzem obveznosti. Hkrati so potrebne odobritve plačil za leto 2012 blizu obveznostim, najnovejše neporavnane obveznosti (2010/2011), ki jih je še treba plačati, pa znašajo 159 milijonov EUR. Izvajanje plačil v tej proračunski je sredi oktobra doseglo 99,0 %. Poleg tega je bila proračunska vrstica za humanitarno pomoč okrepljena s 150 milijonov EUR v odobritvah za prevzem obveznosti zaradi humanitarnih kriz v Sudanu, Južnem Sudanu, Jemnu, Siriji, Afriškem rogu in Pakistanu. Okrepitve so bile dosežene z uporabo rezerve za nujno pomoč in prerazporeditvijo sredstev v okviru razdelka 4. Ustrezne okrepitve odobritev plačil so predstavljale le 58 % zneska odobritev za prevzem obveznosti, medtem ko Komisija izvrši plačilo predhodnega financiranja v višini 80 % ob začetku humanitarnih operacij. Komisija je v svojih zahtevah za prerazporeditev proračunskemu organu izrecno omenila, da bo pozneje v letu zahtevala dodatne odobritve plačil. Od skupnega zneska v višini 88 milijonov EUR, ki so potrebni, je bil znesek v višini 64,3 milijona EUR že zahtevan v okviru globalne prerazporeditve. 23 02 02 – Pomoč v hrani (+17 milijonov EUR) Prvotna sredstva v odobritvah plačil v proračunski vrstici za pomoč v hrani, kot jih je odobril proračunski organ, so znašala 21 milijonov EUR manj od zneska v odobritvah za prevzem obveznosti. Hkrati so potrebne odobritve plačil za leto 2012 blizu obveznostim, najnovejše neporavnane obveznosti (2010/2011), ki jih je še treba plačati, pa znašajo 63 milijonov EUR. Do začetka oktobra je izvrševanje plačil v tej proračunski vrstici doseglo 100 %. Proračunska vrstica za pomoč v hrani je bila okrepljena z zneskom v višini 90 milijonov EUR v odobritvah za prevzem obveznosti zaradi humanitarnih kriz v Sahelu, Sudanu/Južnem Sudanu in krize zaradi pomanjkanja hrane v Afriškem rogu. Okrepitve so bile dosežene z uporabo rezerve za nujno pomoč in prerazporeditvijo sredstev v okviru razdelka 4. Ustrezne okrepitve odobritev plačil so predstavljale samo 19 % zneska odobritev za prevzem obveznosti, medtem ko Komisija izvrši plačilo predhodnega financiranja v višini 80 % ob začetku humanitarnih operacij. Komisija je v svojih zahtevah za prerazporeditev proračunskemu organu že omenila, da bodo pozneje naslednje leto morda potrebne dodatne odobritve plačil. Od skupnega zneska v višini 51 milijonov EUR, ki so potrebni, je bil znesek v višini 34 milijonov EUR že zahtevan v okviru globalne prerazporeditve. 4. Zmanjšanje odobritev za prevzem obveznosti in odobritev plačil Komisija je opredelila številne proračunske postavke, pri katerih del razpoložljivih odobritev za prevzem obveznosti ne bo porabljen do konca leta, in zato predlaga ustrezno zmanjšanje odobritev za prevzem obveznosti v proračunu. V nekaterih primerih je na voljo tudi enakovreden znesek odobritev plačil in se prerazporedi v tej spremembi proračuna. Zmanjšanja skupaj znašajo 133,4 milijona EUR za obveznosti in 47,4 milijona EUR za plačila. Celoten seznam po razdelkih je naveden spodaj: Proračunska vrstica || Postavka || Obveznosti (v EUR) || Plačila (v EUR) || Razlogi 09 02 04 01 || Urad Organa evropskih regulatorjev za elektronske komunikacije (BEREC) – Prispevek k naslovoma 1 in 2 || –1 102 937 || || 19. avgusta 2012 je upravni odbor urada Organa evropskih regulatorjev za elektronske komunikacije (BEREC) odobril spremenjeni proračun Agencije. Predlagano zmanjšanje odobritev za prevzem obveznosti ustreza razliki med subvencijo EU Agenciji, ki je bila odobrena v proračunu za leto 2012, in spremenjenim proračunom Urada BEREC. 26 02 01 || Postopki oglaševanja in oddaje javnih naročil za oddajo pogodb v zvezi z dobavo blaga, izvedbo del ali opravljanjem storitev || –1 600 000 || || V nasprotju z začetno napovedjo je bilo v prvih treh četrtletjih leta 2012 opaziti znatno zmanjšanje števila publikacij institucij ter drugih vrst javnih obvestil. Poleg tega bo decembra 2012 začela veljati nova produkcijska pogodba z nižjimi cenami. Vsi ti dejavniki povzročajo presežek odobritev za prevzem obveznosti. 29 02 03 || Statistični program Unije 2008–2012 || –5 000 000 || || Osnutek Uredbe o raziskavah o varnosti v EU je Komisija sprejela junija 2011, zdaj pa o njej razpravljata Svet in Parlament. V skladu s predlogom Komisije bi morale države članice leta 2013 izvesti raziskavo o varnosti v EU. Eurostat je v letu 2012 dodelil potrebna proračunska sredstva za izvedbo raziskave o varnosti takoj po sprejetju uredbe. Kot se je izkazalo v zakonodajnem postopku, je potrebno več časa, da se doseže dogovor na ravni evropskega zakonodajalca, zato je sprejetje predvideno za leto 2013, kar je eno leto pozneje, kot je bilo prvotno načrtovano. Za ta projekt je bil prvotno dodeljen znesek v višini 6 milijonov EUR, od česar znesek v višini 5 milijonov EUR ne bo porabljen in se zato lahko prerazporedi. Podrazdelek 1a skupaj || –7 702 937 || 0 || 05 04 05 02 || Operativna tehnična pomoč (EKSRP) || –13 000 000 || || Pričakuje se, da razpoložljive odobritve za prevzem obveznosti ne bodo v celoti porabljene, kar pomeni presežek v višini 13 milijonov EUR. Premajhna poraba sredstev v okviru te vrstice v letu 2012 je že bila upoštevana v predlogu proračuna za leto 2013. 11 03 01 || Mednarodni ribiški sporazumi || –49 606 || –76 191 || Nekatere odobritve ne bodo potrebne, ko bodo izpolnjene vse potrebne obveznosti, povezane z mednarodnimi ribiškimi sporazumi, veljavnimi v letu 2012, in poravnane nekatere še neporavnane obveznosti (sektorska podpora za sporazuma z Madagaskarjem in Kiribatijem ter odškodnine za Republiko Gvinejo za leto 2010). 11 03 02 || Prispevki mednarodnim organizacijam || –798 015 || || Letni finančni prispevek obema regionalnima organizacijama ni zapadel v tem letu zaradi zamude pri začetku veljavnosti mandata teh organizacij. Poleg tega so nihanja menjalnih tečajev prispevala k znižanju stroškov. 11 03 04 || Finančni prispevek Evropske unije telesom, ustanovljenim s Konvencijo Združenih narodov o pomorskem pravu iz leta 1982 || –33 234 || –22 877 || Letni finančni prispevek je bil nižji, kot je bilo prvotno predvideno. 11 06 11 || Evropski sklad za ribištvo (ESR) – Operativno-tehnična pomoč || –477 119 || || Prispevek za ukrepe, ki se že izvajajo v letu 2012, je nižji, kot je bilo prvotno predvideno. 11 07 02 || Podpora za upravljanje ribolovnih virov (izboljšanje znanstvenega svetovanja) || –240 000 || || Odobritve v letu 2012 niso potrebne zaradi zamud pri zaključevanju okvirnega naročila za znanstveno svetovanje. 17 04 01 01 || Izkoreninjanje živalskih bolezni in programi monitoringa ter spremljanje fizičnega stanja živali, ki bi lahko pomenilo tveganje za zdravje ljudi, povezano z zunanjim dejavnikom – Novi ukrepi || –57 640 000 || || Zaradi ugodnih razmer na področju zdravstvenega stanja živali v letu 2012, so bile vse obveznosti že izpolnjene, tako da preostale odobritve za prevzem obveznosti v letu 2012 ne bodo potrebne. 17 04 03 01 || Sklad za nujne primere ob živalskih epidemijah in drugih živalskih kontaminacijah, ki lahko ogrozijo javno zdravje – Novi ukrepi || –4 400 000 || || Zaradi ugodnih razmer na področju zdravstvenega stanja živali v letu 2012 bo zahtevkov za prispevek iz sklada za nujne primere le za polovico rezerve, določene na začetku leta. Povečanje v višini 17 milijonov EUR v plačilih je pojasnjeno v oddelku 3 zgoraj. 17 04 07 01 || Varnost krme in hrane ter s tem povezane dejavnosti – Novi ukrepi || –3 380 000 || || V tem letu se bo financiralo manj ukrepov, kot je bilo prvotno načrtovano. Razdelek 2 skupaj || –80 017 976 || –99 068 || 09 02 05 || Drugi ukrepi v avdiovizualnem sektorju in na področju medijev || –40 741 || || Predlagano zmanjšanje odobritev za prevzem obveznosti je posledica preklica postopka za oddajo javnega naročila za študijo poslovnih modelov za ponudnike internetnih vsebin (SMART 2012/0030), ker podobno študijo že izvaja druga služba Komisije. Podrazdelek 3b skupaj || –40 741 || 0 || 40 02 41 || Diferencirana sredstva – Mednarodni ribiški sporazumi (rezerva) || –45 652 520 || –47 252 520 || Številni sporazumi, ki so trenutno v postopku pogajanj, ne bodo sprejeti do konca leta (Maroko, Gabon, Salomonovi otoki, Gvineja Bissau). Zato odobritve, vnesene v rezervo za ta namen, ne bodo porabljene v letu 2012. Rezerve za finančne intervencije skupaj || –45 652 520 || –47 252 520 || VSE SKUPAJ || –133 414 172 || –47 351 588 || 5. Zbirna razpredelnica po razdelkih finančnega okvira Finančni okvir razdelek/podrazdelek || Finančni okvir 2012 || Proračun 2012 (vključno s SP 1–3/2012 in PSP 4–5/2012) || PSP 6/2012 || Proračun 2012 (vključno s SP 1–3/2012 in PSP 4–6/2012) OPO || OP || OPO || OP || OPO || OP || OPO || OP 1. TRAJNOSTNA RAST || || || || || || || || 1a. Konkurenčnost za rast in zaposlovanje || 14 853 000 000 || || 15 403 000 000 || 11 482 916 106 || –7 702 937 || 625 316 535 || 15 395 297 063 || 12 108 232 641 razlika do zgornje meje || || || –50 000 000 || || || || –42 297 063 || 1b. Kohezija za rast in zaposlovanje || 52 761 000 000 || || 52 752 576 141 || 43 835 746 321 || || 7 170 500 000 || 52 752 576 141 || 51 006 246 321 razlika do zgornje meje || || || 8 423 859 || || || || 8 423 859 || Skupaj || 67 614 000 000 || || 68 155 576 141 || 55 318 662 427 || –7 702 937 || 7 795 816 535 || 68 147 873 204 || 63 114 478 962 razlika do zgornje meje[12] || || || –41 576 141 || || || || –33 873 204 || 2. OHRANJANJE IN UPRAVLJANJE NARAVNIH VIROV || || || || || || || || od tega: odhodki, povezani s trgom, in neposredna izplačila || 48 093 000 000 || || 43 969 637 305 || 43 875 978 049 || –65 420 000 || 17 000 000 || 43 904 217 305 || 43 892 978 049 Skupaj || 60 810 000 000 || || 59 975 774 185 || 57 034 220 262 || –125 670 494 || 1 121 648 412 || 59 850 103 691 || 58 155 868 674 razlika do zgornje meje || || || 834 225 815 || || || || 959 896 309 || 3. DRŽAVLJANSTVO, SVOBODA, VARNOST IN PRAVICA || || || || || || || || 3a. Svoboda, varnost in pravica || 1 406 000 000 || || 1 367 806 560 || 835 577 878 || || 10 000 000 || 1 367 806 560 || 845 577 878 razlika do zgornje meje || || || 38 193 440 || || || || 38 193 440 || 3b. Državljanstvo || 699 000 000 || || 1 385 690 821 || 1 336 954 221 || –40 741 || || 1 385 650 080 || 1 336 954 221 razlika do zgornje meje || || || 1 563 220 || || || || 1 603 961 || Skupaj || 2 105 000 000 || || 2 753 497 381 || 2 172 532 099 || –40 741 || 10 000 000 || 2 753 456 640 || 2 182 532 099 razlika do zgornje meje[13] || || || 39 756 660 || || || || 39 797 401 || 4. EU KOT GLOBALNI AKTER || 8 997 000 000 || || 9 405 937 000 || 6 955 083 523 || || 67 087 548 || 9 405 937 000 || 7 022 171 071 razlika do zgornje meje[14] || || || –150 000 000 || || || || –150 000 000 || 5. UPRAVA || 8 523 000 000 || || 8 279 641 996 || 8 277 736 996 || || || 8 279 641 996 || 8 277 736 996 razlika do zgornje meje[15] || || || 327 358 004 || || || || 327 358 004 || SKUPAJ || 148 049 000 000 || 141 360 000 000 || 148 570 426 703 || 129 758 235 307 || –133 414 172 || 8 994 552 495 || 148 437 012 531 || 138 752 787 802 razlika do zgornje meje || || || 1 209 764 338 || 12 445 957 052 || || || 1 43 178 510 || 3 451 404 557 [1] UL L 248, 16.9.2002, str. 1. [2] UL L 56, 29.2.2012, str. 1. [3] UL L 184, 13.7.2012, str. 1. [4] UL L 214, 10.8.2012, str. 1. [5] UL L 221, 17.8.2012, str. 1. [6] COM(2012) 340. [7] COM(2012) 536. [8] UL L 130, 31.5.2000, str. 1. [9] Neporabljena sredstva in popravek neporabljenih sredstev iz naslova DDV za prejšnja proračunska leta zaradi uporabe člena 10(4), (5) in (8) Uredbe (ES, Euratom) št. 1150/2000. [10] Neporabljena sredstva in popravki neporabljenih sredstev iz naslova bruto nacionalnega dohodka/proizvoda za prejšnja proračunska leta zaradi uporabe člena 10(6), (7) in (8) Uredbe (ES, Euratom) št. 1150/2000. [11] Carine in druge dajatve, določene na podlagi člena 2(1)(a) Sklepa 2007/436/ES, Euratom. [12] Evropski sklad za prilagoditev globalizaciji (ESPG) ni vključen v izračun razlike do zgornje meje v okviru razdelka 1a (500 milijonov EUR). 50 milijonov EUR nad zgornjo mejo se financira z uporabo instrumenta prilagodljivosti. [13] Vključeni znesek Solidarnostnega sklada Evropske unije (EUSF) se vnese dodatno, poleg ustreznih razdelkov, kakor je predvideno v Medinstitucionalnem sporazumu z dne 17. maja 2006 (UL C 139, 14.6.2006). [14] Pri razliki v razdelku 4 za leto 2012 se ne upoštevajo odobritve, povezane z rezervo za nujno pomoč (258,9 milijona EUR). 150 milijonov EUR nad zgornjo mejo se financira z uporabo instrumenta prilagodljivosti. [15] Za izračun razlike do zgornje meje v razdelku 5 se upošteva opomba (1) k finančnemu okviru za obdobje 2007–2013, in sicer za znesek v višini 84 milijonov EUR pri prispevkih osebja za pokojninsko shemo.